Toimintasuunnitelma 2017

Impivaaran Hallit ry Pelastuskoirajaos

Pelastuskoirajaos pyrkii tarjoamaan jokaiselle jäsenelleen harjoitteluryhmän sekä maastolajissa että tottelevaisuudessa jokaisen jäsenen henkilökohtaisten tavoitteiden suuntaisesti. Lisäksi pyritään järjestämään itse koulutusta tai ohjaamaan jäseniä osallistumaan Vapepan ja Palveluskoiraliiton järjestämille kursseille, joille kulloinkin katsotaan olevan tarvetta. Järjestetään jaoksen kesäleiri kesäkuussa ja pyritään järjestämään myös syysleiri. Kouluttajille pyritään järjestämään heidän tarvitsemaansa koulutusta.

Hälytysryhmän jäsenten osaamistasoa kehitetään ja ylläpidetään kohdennettujen harjoitusten avulla. Pidempien treenien pienryhmät alkavat pyöriä säännöllisesti. Pyritään saamaan 3 koirakkoa Virta testiin.

Pelastuskoirajaos pyrkii lisäämään yhteistyötä alueen muiden toimijoiden kanssa (mutta tarvittaessa myös Keskiuudenmaan rajojen ulkopuolella) mm. osallistumalla yhteistyökokouksiin ja - harjoituksiin. Lisäksi osallistutaan harjoitusten järjestämiseen ja kutsutaan omiin harjoituksiin sidosryhmien jäseniä.

Pelastuskoirajaos järjestää Ipor- ja/tai kansallisia pelastuskoira kokeita (haku ja jälki) sekä osallistuu mahdollisuuksien mukaan pk jaoksen järjestämien kokeiden järjestelyihin.

Pelastuskoirajaos toteuttaa omat kotisivut, joissa kerrotaan toiminnastamme. Vuonna 2017 on mahdollista hakea uutena harrastajana mukaan toimintaamme keväällä toteutettavan ”Minustako pelastuskoirakoksi” –kurssin suoritettuaan. Lisäksi voidaan ottaa mukaan jo pidemmällä olevia harrastajia tutustumiskäyntien kautta.

Leea Saarela